El COR bonifica a Gandia rebuts per import de 70.000 euros
14 desembre 2022

## El COR bonifica a Gandia rebuts per import de 70.000 euros14 desembre 2022Última actualització: 14 desembre 2022

![](../gestion/img/704f163c10e408ad21fdbf08e0c8c1ec142ffb211e063e897f8bed67363c044c.jpg)  
  

El Consorci de Residus V5 (COR) ha bonificat en el terme municipal de Gandia un total de 6.305 rebuts, distribuint vora 70.000 euros. Els rebuts bonificats per compostatge domèstic han sigut només 4, els bonificats amb 15 euros, 1.329; i entre 9 i 10 euros, 4.975. De tal forma que 6.308 veïns i veïnes de Gandia s'han vist beneficiats per les bones pràctiques a l'hora de dipositar els residus domèstics als ecoparcs mòbils o al situat al polígon Alcodar.  
  
L'Assemblea General del Consorci, celebrada el 19 d'octubre passat, va aprovar per majoria, el pressupost del COR per al 2023, que inclou un increment del 100% de la bonificació per a enguany, amb una dotació de 600.000 euros per a bonificar tant el programa del compostatge domèstic com les visites als ecoparcs, pujant a 30 euros per rebut (abans el màxim per unitat fiscal era de 15 euros). També es va aprovar que l'import mínim a bonificar serà d'un euro.  
  
El regidor de Serveis Bàsics de l'ajuntament de Gandia i vicepresident del COR, **Miguel Ángel Picornell**, s'ha felicitat per les dades i anima a la ciutadania a continuar fent ús dels ecoparcs i a realitzar un dipòsit responsable dels residus domèstics.

[Twittear](https://twitter.com/share)